IPJ Ilfov informează, sâmbătă, că joi seara polițiștii din Chitila au fost sesizați că un bărbat, agent al unei societăți de pază, a fost victima unui accident de muncă.
Paznicul în vârstă de 61 de ani, în timp ce își desfășura activitatea în spațiul unei societăți comerciale, ar fi fost surprins între rampă și o semiremorcă, oprită în rampa de încărcare/descărcare.
Echipajele medicale au făcut manevrele de resuscitare, însă, din păcate, a fost declarat decesul bărbatului.
Polițiștii au deschis dosar de urmărire penală în care fac cercetări pentru nerespectarea și neluarea măsurilor legale de sănătate și securitate în muncă și ucidere din culpă.
(sursa: Mediafax)